b'\n_START_ARTICLE_\nMagnetni le\xc5\xbeaj\n_START_PARAGRAPH_\nMagnetni le\xc5\xbeaj (ang. Magnetic bearing, nem. Magnetlager) je vrsta le\xc5\xbeaja, ki uporablja magnetno levitacijo za podpiranje gibajo\xc4\x8dih se delov. Te vrste le\xc5\xbeajev imajo od vseh najmanj\xc5\xa1e trenje in omogo\xc4\x8dajo najve\xc4\x8dje vrtilne hitrosti. Pri magnetnih le\xc5\xbeajih ni prakti\xc4\x8dno nobene obrabe strojnih delov in ni potrebno mazanje. _NEWLINE_Pasivni magnetni le\xc5\xbeaji uporabljajo trajne magnete in zato ne potrebujejo vhodne mo\xc4\x8di. So pa pasivni magnetni le\xc5\xbeaji te\xc5\xbeavni za dizajniranje, omejitve opisuje Earnshawov teorem. Ve\xc4\x8dina magnetnih le\xc5\xbeajev zato uporablja elektromagnete, ki pa zahtevajo vhodno mo\xc4\x8d in aktivni kontrolni sistem. Lahko pa se uporablja oboje vrst magnetov hkrati: trajne magnete za stati\xc4\x8dne obremenitve in elektromagnetne za dinami\xc4\x8dne. Magnetni le\xc5\xbeaji tipi\xc4\x8dno potrebujejo rezervne le\xc5\xbeaje, v primeru izgube mo\xc4\x8di ali pa okvare._NEWLINE_Magnetni le\xc5\xbeaji se uporabljajo v razli\xc4\x8dnih vejah industrije, npr. v elektrarnah, rafiniranju nafte, v orodjih, pri obogatenju urana v Zippe-jevih centrifugah, v turbomolekularnih \xc4\x8drpalkah in marsikje drugje. Zaradi odsotnosti mazalnega olja se lahko uporabljajo v aplikacijah, kjer bi le-to povzro\xc4\x8dilo kontaminacijo.'